Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 292 u 100(2) tiegħu, Wara li kkunsidra l-proposta mill-Kummissjoni Ewropea, Il-kontroll tal-idoneità wera li r-rekwiżiti preskrittivi tad-Direttiva 2009/45/KE li jirriżultaw mill-Konvenzjoni Internazzjonali għas-Salvagwardja tal-Ħajja Umana fuq il-Baħar tal-1974 ('il-Konvenzjoni SOLAS tal-1974') urew diffikultà biex jadattaw għall-vapuri żgħar tal-passiġġieri. Fin-nuqqas ta' tħassib speċifiku marbut mas-sikurezza u standards adegwati pprovduti mid-Direttiva 2009/45/KE, il-vapuri li huma inqas minn 24 m fit-tul, minbarra vapuri tal-passiġġieri ta' veloċità għolja, għalhekk ġew esklużi mill-kamp ta' applikazzjoni ta' dik id-Direttiva. Il-vapuri żgħar tal-passiġġieri prinċipalment jinbnew minn materjali li mhumiex l-azzar u l-maġġoranza l-kbira ta' din il-flotta għalhekk hi diġà ċċertifikata skont il-leġiżlazzjoni nazzjonali. L-Istati Membri għandhom approċċi differenti biex jirregolaw is-sikurezza tal-vapuri żgħar tal-passiġġieri, li jwassal għal differenzi fl-istandards u r-regoli tas-sikurezza. Din id-diverġenza tikkostitwixxi sfida importanti, speċjalment għal sidien tal-vapuri iżgħar fl-Unjoni, li jiddependu fuq is-suq tal-vapuri żgħar tal-passiġġieri użati. Dan ġie kkonfermat mir-riżultati tal-konsultazzjoni miftuħa, fejn il-maġġoranza ta' dawk li wieġbu kienu intrapriżi żgħar jew mikrointrapriżi. Il-konsultazzjoni uriet li approċċ iktar komuni għar-regoli tas-sikurezza għall-vapuri żgħar tal-passiġġieri jista' jkollu impatt pożittiv fuq il-funzjonament tas-suq intern f'dan il-qasam. Il-kontroll tal-idoneità rrakkomanda qafas tal-istandards ta' prestazzjoni bħala l-uniku approċċ li jkun proporzjonat u li jista' jiġġenera valur miżjud fil-livell tal-Unjoni. Dan l-approċċ iħalli grad ta' libertà biex jiġi aġġustat maċ-ċirkostanzi lokali fejn ikun hemm bżonn u jippromwovi disinji innovattivi, soġġetti għall-verifika li jintlaħaq il-livell ta' sikurezza meħtieġ. B'paragun ma' qafas regolatorju preskrittiv, jirrifletti aħjar il-varjetà wiesgħa ta' disinji, materjali u operazzjoni tal-vapuri żgħar tal-passiġġieri, kif ukoll il-fatt li l-Istati Membri huma f'pożizzjoni aħjar biex jivvalutaw il-limitazzjonijiet lokali fuq in-navigazzjoni tal-vapuri żgħar tal-passiġġieri f'termini ta' distanza għax-xatt jew il-port u l-kundizzjonijiet tat-temp. L-għanijiet tas-sigurtà u rekwiżiti funzjonali mhux vinkolanti annessi ma' din ir-Rakkomandazzjoni huma bbażati fuq dan il-qafas ta' standards ta' prestazzjoni, kif ukoll fuq l-esperjenza internazzjonali, nazzjonali u tal-Unjoni eżistenti. Ġew żviluppati flimkien mal-partijiet interessati u mal-esperti tal-Istati Membri u jekk jitħaddnu mill-Istati Membri u jkomplu jiġu żviluppati jistgħu jipprovdu referenza għall-passiġġieri li jbaħħru domestikament fuq dawk il-vapuri fl-ilmijiet tal-Unjoni. Jistgħu jiffaċilitaw l-aċċess għall-operaturi u l-manifatturi tal-Unjoni għas-suq tal-Unjoni usa' wkoll. Aktar żviluppi tal-qafas għandhom iqisu l-interessi tal-passiġġieri. Din ir-Rakkomandazzjoni tinkludi għanijiet tas-sikurezza u rekwiżiti funzjonali mhux vinkolanti li huma aktar adattati għall-vapuri żgħar tal-passiġġieri. L-Istati Membri għalhekk għandhom ikunu mistiedna biex jiggwidaw lilhom infushom bl-għanijiet tas-sikurezza u r-rekwiżiti funzjonali mhux vinkolanti mehmuża f'din ir-rakkomandazzjoni, sabiex jiksbu approċċ iktar komuni lejn ir-regoli ta' sikurezza applikabbli għall-vapuri żgħar tal-passiġġieri. jiggwidaw lilhom infushom, fejn rilevanti, bl-għanijiet tas-sikurezza u r-rekwiżiti funzjonali mhux vinkolanti għal vapuri żgħar tal-passiġġieri li jinsabu fl-Anness; jappoġġaw aktar ħidma analitika bil-għan li jidentifikaw u jkomplu jivvalutaw l-għanijiet u r-rekwiżiti msemmija fil-punt (a) fil-qafas ibbażat fuq il-prestazzjoni, u biex jidentifikaw u jivvalutaw forom alternattivi possibbli għall-verifika u l-implimentazzjoni tagħhom. Din l-analiżi għandha tinkludi valutazzjoni tal-varjetà kbira ta' tipi u daqsijiet, materjal ta' kostruzzjoni u kondizzjonijiet operattivi tal-vapuri tal-passiġġieri; jinkoraġġixxu l-involviment tal-partijiet interessati, inkluż rappreżentanti tal-passiġġieri, f'dan il-proċess. Magħmul fil-Lussemburgu, id-9 ta' April 2019. Sakemm mhux iddikjarat mod ieħor, għall-iskopijiet ta' din il-Gwida mhux vinkolanti japplikaw id-definizzjonijiet fid-Direttiva 2009/45/KE. Id-definizzjonijiet li ġejjin japplikaw ukoll: Din il-Gwida tikkonċerna vapuri tal-passiġġieri ġodda bi gverta sħiħa ta' inqas minn 24 metru fit-tul, meta jkunu involuti fuq vjaġġi domestiċi. Din il-Gwida ma tikkonċernax vapuri tal-passiġġieri li huma: vapuri tal-gwerra u tat-truppi; vapuri tat-tbaħħir; vapuri li ma jaħdmux b'mezzi mekkaniċi; jottijiet tad-divertiment; vapuri imħaddma esklussivament f'żoni portwarji; vapuri tas-servizzi offshore; inġenji ta' veloċità għolja; vapuri tradizzjonali; ferries bil-kejbil; jew vapuri tal-injam b'binja primittiva. L-għanijiet prinċipali ta' din il-Gwida huma dawn li ġejjin: Id-disinn, il-kostruzzjoni u l-manutenzjoni tal-vapur u s-sistemi tiegħu għandhom jiżguraw is-sikurezza fuq il-baħar, il-prevenzjoni tal-korriment tal-bnedmin jew it-telf tal-ħajja u l-evitar tal-ħsara għall-ambjent, b'mod partikolari għall-ambjent marittimu u għall-proprjetà. In-nar għandu jiġi evitat, skopert, miżmum u mitfi, filwaqt li jinżammu sistemi ta' sikurezza essenzjali waqt u wara li jkun hemm nar. It-tnaqqis tar-riskju għall-ħajja, għall-vapur, għall-merkanzija tiegħu u għall-ambjent minħabba nar. Issalva u tgħin lill-ħajja tal-bnedmin waqt u wara sitwazzjoni ta' emerġenza, inkluż evakwazzjoni potenzjali tal-vapur. L-iżgurar ta' komunikazzjonijiet u trażmissjoni u riċeviment effettivi ta' allerti ta' periklu. L-iżgurar ta' navigazzjoni sikura. Il-kundizzjonijiet tat-tħaddim intenzjonati (kemm il-parametri kif ukoll il-limitazzjonijiet) u l-limiti tal-istess rotta tat-tbaħħir għandhom jiġu definiti għal kull vapur. Dawk il-kundizzjonijiet jiddeterminaw l-istandards li għandu jissodisfa l-vapur. Vapur għandu jopera biss fil-kundizzjonijiet tat-tħaddim intenzjonati li għandhom jiġu riflessi fid-dokumentazzjoni uffiċjali tal-vapur. Kull vapur għandu jkun soġġett għal sistema ta' ġestjoni tas-sikurezza adattata għall-operazzjonijiet imwettqa. Din is-sistema ta' ġestjoni tas-sikurezza għandha tiżgura s-sikurezza fuq il-baħar, il-prevenzjoni tal-korriment tal-bnedmin jew it-telf tal-ħajja u l-evitar tal-ħsara għall-ambjent, b'mod partikolari għall-ambjent tal-baħar u għall-proprjetà. Meta t-trasport tal-merkanzija u ta' oġġetti perikolużi jkun permess mil-leġiżlazzjoni nazzjonali għall-vapuri tal-passiġġieri li jaqgħu fil-kamp ta' applikazzjoni ta' din il-Gwida, għandhom jiġu kkunsidrati l-prinċipji li ġejjin: Il-merkanzija ttrasportata fuq vapuri għandha tiġi mmaniġġjata b'tali mod li s-sikurezza ta' dawk abbord, il-vapur u l-inħawi fejn jinsab ma tiġix ipperikolata. Il-merkanzija għandha tiġi stivata u marbuta b'tali mod li jiġi mminimizzat ir-riskju li l-merkanzija tiċċaqlaq waqt it-trasport. Żoni ta' merkanzija, trasportaturi tat-tagħbija u arranġamenti ta' rbit tal-merkanzija għandhom jitfasslu u jinżammu sabiex ikunu jistgħu jassorbu l-forzi li jistgħu jirriżultaw minħabba aċċelerazzjoni waqt it-trasport. Oġġetti perikolużi għandhom jiġu ttrasportati b'tali mod li s-sikurezza ta' dawk abbord, tal-vapur u taż-żona fejn jinsab ma tiġix ipperikolata u biex l-impatt fuq l-ambjent tal-madwar ikun imminimizzat. Meta soluzzjoni innovattiva timplika perikli addizzjonali għal dawk identifikati f'din il-Gwida, għandhom jittieħdu miżuri speċifiċi biex jindirizzaw dawn il-perikli. L-istruttura tal-vapur għandha tkun imfassla, mibnija u miżmuma sabiex tipprovdi s-saħħa meħtieġa biex tkun tiflaħ it-tagħbijiet u l-istressijiet li jkun soġġett għalih il-vapur fil-kundizzjonijiet tat-tħaddim intenzjonati. Falliment strutturali minħabba serratizzi li ma jifilħux għat-tagħbijiet u għall-istressijiet li se jkun soġġett għalihom il-vapur. Vapur għandu jkun kapaċi jinżamm f'postu marbut ma' post f'qiegħ tal-baħar mingħajr l-użu tal-enerġija. Għandhom jiġu pprovduti mezzi biex jippermettu li jżommu l-vapur marbut ma' qiegħ tal-baħar indipendentement mid-disponibbiltà tal-enerġija jew tal-propulsjoni jew tat-tnejn li huma. Vapur għandu jkun jista' jiġi rmiġġat u, wara, mingħajr l-użu tal-enerġija, jibqa' marbut mal-moll jew ma' kwalunkwe post ta' rmiġġ. Ġarr mal-kurrent b'mod liberu tal-vapur fil-port. It-tkissir tal-elementi ta' rmiġġ. Is-sikurezza tal-persuni li jimbarkaw u jiżbarkaw. Għandhom jiġu pprovduti mezzi biex bihom ikun jista' jsir l-irbit tal-vapur mal-moll jew ma' kwalunkwe post ta' rmiġġ ieħor, indipendentement mid-disponibbiltà tal-enerġija jew propulsjoni, jew it-tnejn. L-iktar element dgħajjef fis-sistema rispettiva għandu jkun kapaċi jiflaħ it-tagħbijiet mistennija meta l-vapur ikun irmiġġat miegħu. Għandu jiġi żgurat li l-vapur jinżamm fil-pożizzjoni waqt li l-passiġġieri jimbarkaw u jiżbarkaw. Għandhom jiġu pprovduti faċilitajiet biex jippermettu li l-vapur jiġi rmunkat. Telf ta' kontroll – għandu jkun possibbli li l-vapur jiġi rmunkat f'każ ta' telf ta' propulsjoni jew ta' direzzjoni, jew it-tnejn. Il-qawwa tas-sistema għandha tkun biżżejjed biex tiflaħ tagħbijiet ta' rmunkar taħt l-agħar każ ta' kundizzjonijiet tat-tħaddim. L-arranġamenti tat-tankijiet għandhom jiġu ddisinjati u l-likwidi għandhom jinħażnu b'tali mod li tiġi pprevenuta l-ħsara fuq il-persuni abbord u fuq il-vapur. Splużjoni minħabba konċentrazzjoni ta' gassijiet perikolużi fit-tankijiet. Tixrid ta' likwidi maħżuna fit-tankijiet. Ħsara strutturali minħabba pressjoni eċċessiva fit-tankijiet. Telf tal-enerġija: id-dħul tal-ilma fit-tankijiet li jkun fihom karburant jew żejt ta' lubrifikazzjoni, li jikkawża l-falliment ta' propulsjoni jew il-ġenerazzjoni tal-enerġija. Għandhom jiġu stabbiliti arranġamenti biex jipprevjenu t-tqabbid tal-fwar f'tank. Għandu jkun possibbli li jiġi ddeterminat il-livell ta' fluwidu f'tank u fi spazji vojta mhux aċċessibbli. Għandhom jiġu stabbiliti arranġamenti biex jipprevjenu nuqqas ta' pressjoni jew pressjoni eċċessiva. Id-dħul tax-xita jew tal-ilma tal-baħar fit-tankijiet li jkun fihom il-karburant jew iż-żejt tal-lubrifikazzjoni għandu jiġi evitat anke jekk jinkisru l-arranġamenti biex tiġi evitata pressjoni eċċessiva jew it-tqabbid tal-fwar. Meta jkun hemm bżonn għandu jiġi pprovdut dħul sikur fit-tank. Il-passiġġieri u l-ekwipaġġ għandhom ikunu jistgħu jimbarkaw b'mod sikur fuq il-vapur u jiżbarkaw b'mod sikur mill-vapur. Korrimenti ta' persuni waqt l-imbark u l-iżbark Persuni li jweġġgħu b'vetturi waqt li jimbarkaw u jiżbarkaw. Għandhom jiġu pprovduti mezzi biex jiġi evitat li l-ekwipaġġ u l-passiġġieri jweġġgħu waqt li jkunu qegħdin jimbarkaw jew jiżbarkaw, filwaqt li tingħata attenzjoni partikolari għall-possibbiltà li wieħed jaqa' bejn il-vapur u l-moll jew kwalunkwe post ta' rmiġġ ieħor. L-art użata għall-imbark u għall-iżbark għandha tkun reżistenti għaż-żlieq, speċjalment meta tkun imxarrba. Il-persuni li jkunu mexjin għandhom jiġu sseparati mit-traffiku tal-vetturi. Il-faċilitajiet tal-imbark u tal-iżbark għall-passiġġieri b'mobbiltà mnaqqsa għandhom ikunu mfassla għall-bżonnijiet speċifiċi tagħhom. Il-vapur għandu jkollu freeboard u għoli tal-pruwa biżżejjed għall-kundizzjonijiet tat-tħaddim intenzjonati: Biex jipprovdi riserva ta' kapaċità taż-żamma fil-wiċċ. Biex jipprevjeni t-tbaħħir żejjed tal-ibħra. Is-saħħa u l-istabbiltà strutturali tal-vapur għandhom ikunu biżżejjed għall-fundar tal-baħar li jikkorrispondi għall-freeboard assenjat. Għarqa jew qlib. Ħsara strutturali minħabba tagħbija eċċessiva. Il-vapur, fil-kundizzjonijiet tat-tħaddim intenzjonati għandu jkollu freeboard li: tippermetti l-vapur jibqa' fil-wiċċ b'riserva ta' kapaċità ta' żamma f'wiċċ l-ilma; tipprevjeni li t-tbaħħir ifixkel il-kapaċità ta' żamma f'wiċċ l-ilma tal-vapur, b'mod partikolari fil-parti ta' quddiem. Il-pixka (draught) li tikkorrispondi mal-freeboard assenjata (pixka massima) għandha tiġi mmarkata b'tali mod li tkun viżibbli għal osservatur estern. Il-pixka ta' quddiem u ta' wara għandhom jiġu mmarkati b'tali mod li jkunu viżibbli għall-osservatur estern. Għandu jiġi vverifikat li l-istabbiltà u s-saħħa strutturali huma biżżejjed għall-kundizzjoni ta' tagħbija li tikkorrispondi għall-freeboard assenjata (pixka). Il-vapur għandu jkollu reżistenza għall-inklinazzjoni sabiex ma jinqalibx meta jiġi disturbat u enerġija ta' restawr biżżejjed biex jerġa' lura għal pożizzjoni wieqfa ladarba jitneħħa d-disturb, fil-kundizzjonijiet tat-tħaddim intenzjonati. Wara inċident ta' għargħar fiż-żona li mhux suppost jidħol ilma fiha u f'kuntatt mal-qoxra jimtela bl-ilma, il-vapur għandu jkun jista' jibqa' fil-wiċċ f'kundizzjoni tali li tippermetti lin-nies kollha abbord jevakwaw il-vapur. Għarqa jew qlib f'kundizzjoni intatta Għarqa jew qlib f'kundizzjoni ta' ħsara. Fil-kundizzjonijiet ta' tagħbija previsti, fil-kundizzjonijiet tat-tħaddim intenzjonati ta' mewġ u riħ il-vapur għandu: jirreżisti l-irroljar jew il-mejl ikkawżat mid-disturbi; jerga' lura għall-pożizzjoni wieqfa minn rolljar jew mejl ikkawżati minn disturb, wara t-tneħħija tad-disturb. Wara inċident ta' għargħar fiż-żona li fiha mhux suppost li jidħol ilma u f'kuntatt mal-qoxra jimtela bl-ilma, il-vapur għandu jibqa' fil-wiċċ u jżomm stabbiltà adegwata: f'angolu kompatibbli mal-iskjerament tas-sistemi ta' sopravivenza rilevanti kif indikat fil-Kapitolu III. f'angolu kompatibbli mal-possibbiltà tal-passiġġieri li jiċċaqalqu tul il-vapur. Meta tiġi kkalkulata l-kundizzjoni li fiha l-vapur jibqa' fil-wiċċ u jżomm stabbiltà adegwata wara ħsara, għandhom jiġu kkunsidrati wkoll il-mumenti ta' inklinazzjoni li jseħħu relatati ma' din is-sitwazzjoni f'termini tal-pożizzjoni tal-passiġġieri, l-użu ta' apparat li jsalva l-ħajja u kundizzjonijiet tal-istat tat-temp u l-baħar. Il-vapur għandu jkun iddisinjat biex jipprovdi livell ta' reżistenza għall-ilma u t-temp li jipproteġi lill-vapur mill-ħalel u mid-dħul tal-ilma li jista' jipperikola l-kapaċità taż-żamma fil-wiċċ jew l-istabbiltà, fil-kundizzjonijiet tat-tħaddim intenzjonati. L-għarqa jew il-qlib minħabba akkumulazzjoni mhux intenzjonata ta' ilma fil-vapur. Il-vapur għandu jkollu ġonot li jifilħu għad-dħul tal-ilma u li jifilħu għat-temp biex jipprevjenu l-akkumulazzjoni tal-ilma fi spazji li jistgħu jipperikolaw l-istabbiltà ddisinjata jew il-parametri taż-żamma fil-wiċċ fil-kundizzjonijiet tat-tħaddim maħsuba. Il-vapuri kollha għandhom jiġu ddisinjati b'livell li taħtu għandu jkun tali li ma jidħolx ilma fih fil-kundizzjonijiet operattivi intenzjonati: il-livell li ma jidħolx ilma fih L-istruttura esterna u l-fittings esterni tal-vapur għandhom ikunu jifilħu għat-temp 'il fuq mil-livell li ma jidħolx ilma fih, għallinqas, sal-gverta jew il-livell ta' wara. Il-parti ta' quddiem tal-vapur għandha tipprovdi protezzjoni kontra d-dħul tal-ilma għall-bqija tal-vapur mill-konsegwenzi ta' kolliżjoni. Għandha tkun installata sistema li tkun kapaċi tneħħi likwidu akkumulat minn kwalunkwe spazju li mhux suppost jidħol ilma fih fil-kundizzjonijiet tat-tħaddim intenzjonati. Fl-ispazji tal-makkinarju, għandha tiġi pprovduta sistema ta' allarm ta' livell għoli ħafna. Il-gvieret esposti kollha għandhom ikunu b'tali mod li jbattlu l-ilma b'mod awtomatiku. Kwalunkwe sistema, apparat jew tagħmir installat fuq il-vapur għandu jkun iddisinjat u installat b'tali mod li ma jikkawżax korriment lil xi persuna abbord. Korriment lil persuni abbord. Il-persuni abbord għandhom jiġu protetti minn dan kollu li ġej: partijiet li jiċċaqalqu; elementi li jaħarqu; partijiet li jistgħu jikkawżaw xokk elettriku; uċuh li jiżolqu; livelli eċċessivi ta' storbju u vibrazzjonijiet; elementi taħt tagħbija; sustanzi tossiċi. Għandhom jiġu pprovduti mezzi li jipproteġu lill-persuni kollha abbord milli jaqgħu fil-baħar. Għandu jkun possibbli li jiġu kkontrollati kemm il-veloċità kif ukoll id-direzzjoni tal-vapur fil-kundizzjonijiet tat-tħaddim intenzjonati, inkluż xenarji ta' falliment potenzjali. Inabbiltà ta' manuvrar minħabba nuqqas ta' kapaċità ta' għoti ta' direzzjoni jew propulsjoni, li potenzjalment tirriżulta f'kolliżjoni jew inkaljar. Għandu jiġi pprovdut eċċess tat-tagħmir ta' propulsjoni u ta' għoti ta' direzzjoni, inkluż kwalunkwe servizz awżiljarju, filwaqt li jitqies id-daqs tal-vapur u ż-żona operattiva. Għandu jkun possibbli li tikkontrolla l-funzjonijiet prinċipali tal-makkinarju ta' propulsjoni (mekkaniku, elettriku, eċċ.) mill-pont tan-navigazzjoni, inkluż il-veloċità u d-direzzjoni tal-forza propulsiva, fi kwalunkwe valur ta' mejl u inklinazzjoni lonġitudinali fil-kundizzjonijiet tat-tħaddim intenzjonati. Indikaturi operattivi li jipprovdu allert bikri ta' kwalunkwe modalità ta' falliment fil-propulsjoni jew it-tmun għandhom ikunu disponibbli għall-kaptan fil-pont tan-navigazzjoni. Il-modalitajiet ta' falliment li jistgħu jħallu lill-vapur mingħajr il-kontroll tal-propulsjoni jew għoti ta' direzzjoni għandhom jiġu indikati b'allarm viżibbli u li jinstema' fil-pont tan-navigazzjoni u jekk ikun bl-ekwipaġġ, fl-ispazju tal-makkinarju rilevanti. Għandu jkun possibbli li jkun hemm kontroll lokali tal-veloċità u l-għoti ta' direzzjoni. Għandhom jiġu pprovduti mezzi ta' ordnijiet ta' komunikazzjoni mill-pont tan-navigazzjoni għall-pożizzjonijiet tal-kontroll lokali għall-propulsjoni u t-tmun. Għandu jkun possibbli li tibda u twaqqaf is-sistema ta' propulsjoni prinċipali u li toperaha, minn pożizzjoni ta' vapur wieqaf, mingħajr rikors għal sorsi ta' enerġija esterni. Id-disinn, il-bini u l-manutenzjoni tal-makkinarju prinċipali u awżiljarju meħtieġ biex jikkontrolla l-veloċità u d-direzzjoni tal-vapur għandhom jikkonformaw mal-istandards speċifikati għall-klassifikazzjoni mir-regoli ta' organizzazzjoni rikonoxxuta jew regoli ekwivalenti użati minn Amministrazzjoni tal-Istat tal-bandiera, f'konformità mar-Regolament (KE) Nru 391/2009. Is-sistemi ta' sikurezza essenzjali għandhom jingħataw l-enerġija minn mill-inqas żewġ sorsi ta' enerġija differenti indipendenti minn xulxin, waħda minnhom is-sors ta' enerġija ta' emerġenza li huwa esklussivament iddedikat għal sistemi ta' sikurezza essenzjali. Il-falliment ta' sistemi ta' sikurezza essenzjali minħabba nuqqas ta' enerġija. Il-falliment li tixgħel jew tħaddem sorsi ta' enerġija ta' emerġenza minħabba kundizzjonijiet ta' temperatura jew mejl u inklinazzjoni lonġitudinali. Is-sors ta' enerġija ta' emerġenza għandu jiġi attivat awtomatikament f'każ li jkun hemm falliment fis-sorsi tal-enerġija l-oħrajn li jagħtu l-enerġija lil sistemi ta' sikurezza essenzjali. Is-sors ta' enerġija ta' emerġenza u s-sistema ta' distribuzzjoni assoċjata għandhom ikunu ppożizzjonati b'tali mod li s-sistema tibqa' taħdem f'każ ta' nar, f'każ ta' dħul tal-ilma jew f'każ ta' inċident ieħor li jaffettwa s-sorsi tal-enerġija li jagħtu l-enerġija lis-sistemi ta' sikurezza essenzjali. Is-sistemi ta' sikurezza essenzjali, meta jkunu mwaħħlin, huma dawn kollha li ġejjin: tagħmir tad-drenaġġ; tagħmir tad-detezzjoni tan-nar; pompa tat-tifi tan-nar ta' emerġenza u, fejn ikun rilevanti, sistemi ta' bexxiexa; it-tagħmir ta' komunikazzjoni meħtieġ biex javża lill-persuni kollha abbord, biex iwissi u jitkellem mas-servizzi ta' tiftix u ta' salvataġġ u jittrażmetti sinjali attivi li jippermettu l-lokalizzazzjoni tal-vapur; allarmi u allerti; dwal tan-navigazzjoni u t-tagħmir meħtieġ għaż-żamma ta' funzjonijiet tan-navigazzjoni; dwal ta' emerġenza inkluż dak meħtieġ għal rotot ta' ħrib f'emerġenza; kwalunkwe sistema oħra meħtieġa biex tippermetti lill-persuni kollha abbord jevakwaw il-vapur. Is-sistemi ta' sikurezza essenzjali għandhom mill-inqas jinżammu għaż-żmien mistenni biex tiġi riċevuta assistenza jew biex isir salvataġġ minn mezzi esterni. Is-sorsi ta' enerġija ta' emerġenza għandhom: joperaw b'mod effiċjenti fi kwalunkwe mejl u inklinazzjoni lonġitudinali fil-kundizzjonijiet ta' ħsara previsti u operattivi intenzjonali u jkunu kapaċi jiġu operati minnufih fi kwalunkwe temperatura fil-kundizzjonijiet tat-tħaddim intenzjonati. Id-disinn, il-kostruzzjoni u l-manutenzjoni tas-sorsi tal-enerġija ta' emerġenza u tas-sistema ta' distribuzzjoni tagħhom għandhom jikkonformaw mal-istandards speċifikati għall-klassifikazzjoni bir-regoli ta' organizzazzjoni rikonoxxuta jew regoli ekwivalenti użati minn Amministrazzjoni tal-Istat bandiera, f'konformità mar-Regolament (KE) Nru 391/2009 tal-Parlament Ewropew u tal-Kunsill. Għandu jiġi evitat it-tqabbid ta' materjali kombustibbli u likwidi, gassijiet u fwar fjammabbli. Materjali kombustibbli, likwidi fjammabbli u żoni fejn jistgħu jakkumulaw gassijiet fjammabbli jew fwar għandhom jiġu identifikati, kif ukoll sorsi ta' tqabbid potenzjali bħal batteriji għall-propulsjoni. It-tqabbid ta' materjal kombustibbli jew likwidi u gassijiet u fwar fjammabbli. Għandhom jiġu pprovduti mezzi biex jevitaw u jikkontrollaw tnixxijiet ta' likwidi fjammabbli. Għandhom jiġu pprovduti mezzi biex jillimitaw l-akkumulazzjoni tal-gassijiet u fwar fjammabbli. Is-sorsi ta' tqabbid għandhom jiġu separati mill-materjali kombustibbli, likwidi u gassijiet fjammabbli. Il-likwidi u l-gassijiet fjammabbli għandhom jinħażnu fi spazji ddedikati. Għandhom jittieħdu miżuri ta' sikurezza addizzjonali, inkluż l-użu tal-Kodiċi Internazzjoni tas-Sikurezza għall-Vapuri li jużaw Gassijiet jew Karburanti b'Punt ta' Fjammabilità Baxx (Kodiċi IGF), jekk jintuża karburant b'punt ta' fjammabbiltà taħt is-60 °C. Għandu jiġi pprovdut mezz ta' kontroll għall-provvediment tal-arja għal kull spazju magħluq. Għandu jiġi pprovdut mezz ta' kontroll biex iwaqqaf il-fluss tal-likwidi fjammabbli. It-tagħbija tan-nirien tal-ispazji abbord għandha tkun limitata. Għandu jkun possibbli li jingħalqu l-kanali ta' ventilazzjoni kollha ta' spazji b'riskju għoli ta' nirien u ta' spazji li jeħtieġu protezzjoni kbira min-nirien minn pożizzjoni barra l-ispazju. Għandu jkun possibbli li twaqqaf kwalunkwe ventilazzjoni b'mutur minn pożizzjoni barra l-ispazju fejn hija installata l-ventilazzjoni. Il-ventilazzjoni tal-ispazji ta' akkomodazzjoni għandha tkun indipendenti mill-ventilazzjoni minn kwalunkwe spazju b'riskju kbir ta' nar. Għandu jiġi pprovdut mezz ta' kontroll biex tkun tista' titwaqqaf kwalunkwe sistema li tuża likwidi fjammabbli, eż. pompi tal-karburant, pompi taż-żejt lubrifikant, pompi taż-żejt termali u separaturi taż-żejt (purifikaturi). L-uċuh esposti li ġejjin għandu jkollhom karatteristiċi ta' tixrid tal-fjamma baxxi ħafna. kurituri u turġien li jiffurmaw parti minn rotta ta' ħruġ mill-periklu; soqfa u kisi fl-ispazji ta' akkomodazzjoni, spazji ta' servizz u stazzjonijiet ta' kontroll. It-tagħbija ta' nar massima f'kull spazju għandha tkun limitata f'konformità mal-MSC.1/Circ. 1003 jew standard ekwivalenti ieħor. Il-kwantità ta' duħħan u ta' prodotti tossiċi rilaxxati minn materjali waqt nar għandha tkun limitata, inkluż fil-każ ta' finituri tal-uċuħ. Periklu għall-ħajja minn duħħan u minn prodotti tossiċi ġġenerati waqt nar fi spazji fejn il-persuni għandhom l-aċċess. Żebgħa, verniċ u finituri oħrajn użati fuq uċuh interni esposti m'għandhomx ikunu jipproduċu kwantitajiet eċċessivi ta' duħħan u prodotti tossiċi. Il-kisi tal-gverta primarja, jekk jiġi applikat fl-ispazji tas-servizzi u l-akkomodazzjoni u l-istazzjonijiet ta' kontroll, għandu jkun ta' materjal approvat li m'għandux jagħti lok għal perikli splussivi jew tossiċi jew ta' duħħan f'temperaturi elevati. Installazzjonijiet fissi ta' sistemi ta' detezzjoni tan-nar u sistemi ta' allarm ta' nar għandhom ikunu xierqa għan-natura tal-ispazju, il-potenzjal tat-tkabbir tan-nar u ġenerazzjoni potenzjali ta' duħħan u gassijiet. In-nuqqas ta' detezzjoni tan-nar abbord fi stadju bikri biex jiġi pprovdut biżżejjed ħin għat-tifi tan-nar jew l-abbandun sikur, jew it-tnejn. Għandhom jiġu pprovduti mezzi ta' detezzjoni tan-nar fi spazji ta' riskju għoli u spazji klassifikati bħala li jeħtieġu protezzjoni kbira min-nar f'konformità mal-punt II-2.5(a). Il-mezzi ta' detezzjoni tan-nar għandhom jipprovdu sinjal fil-pont tan-navigazzjoni f'każ ta' nar. Dan is-sinjal għandu jkun akkumpanjat minn allarm li jinstema'. Jekk l-allarm li jinstema' fil-pont tan-navigazzjoni ma jiġix rikonoxxut f'ħin raġjonevoli, imbagħad għandu jinstema' f'kull spazju tal-vapur fejn l-ekwipaġġ għandu aċċess. Il-livell tal-ħoss tal-allarm għandu jkun aġġustat skont il-livell ta' storbju fuq il-vapur f'operazzjoni normali, sabiex ikun jista' jinstema' mill-ekwipaġġ. Għandu jkun possibbli li tidentifika l-ispazju fejn ikun ġie skopert in-nar. In-nirien għandhom jinżammu fl-ispazju tal-oriġini, sabiex jiġi pprovdut ħin biżżejjed għat-tifi tan-nar jew biex il-persuni kollha abbord jevakwaw il-vapur, jew għat-tnejn. Kull vapur għandu jiġi subdiviż b'konfini termali u strutturali. Persuni abbord feruti minn nar qabel jaslu f'sistema ta' sopravivenza. L-ispazji abbord għandhom jiġu klassifikati kif ġej: Spazji b'riskju ta' nar għoli, inkluż: spazji li fihom makkinarju ta' kombustjoni intern; spazji ro-ro; spazji li fihom likwidi fjammabbli; ċerti kompartimenti tal-batteriji tal-elettriku ta' kapaċità għolja. Spazji li jeħtieġu protezzjoni għolja min-nar, inkluż: rotot ta' ħruġ mill-periklu, inkluż turġien u kurituri; stazzjonijiet ta' kontroll; spazji ta' akkomodazzjoni; spazji fejn jinġemgħu in-nies u spazji tal-imbarkazzjoni; spazji ta' makkinarju ta' propulsjoni u ta' għoti ta' direzzjoni; kompartimenti użati għall-konverżjoni tal-enerġija elettrika, id-distribuzzjoni u t-tagħmir tal-ħżin (batteriji). Bejn spazju b'riskju għoli ta' nar u spazju li jeħtieġ protezzjoni għolja kontra nar għandu jkun hemm konfini termali li jipprovdu protezzjoni strutturali kontra n-nirien (SFP, structural fire protection). L-SFP tal-konfini termali għandha tevita l-passaġġ tal-fjamma u tad-duħħan għal 60 minuta bħala regola ġenerali. Dan il-ħin jista' jitnaqqas bħala funzjoni tal-ħin tal-evakwazzjoni kkalkulat f'konformità mal-punt II-2.6, iżda fl-ebda każ m'għandu jkun inqas minn 30 minuta. F'konfini termali magħmula mill-azzar, it-temperatura medja tal-parti mhux esposta m'għandhiex togħla iktar minn 140 °C 'il fuq mit-temperatura oriġinali u t-temperatura fl-ebda punt, inkluż kwalunkwe ġonta, m'għandha togħla iktar minn 180 °C 'il fuq mit-temperatura oriġinali waqt il-ħin tal-SPF meta soġġetti għat-test tan-nar standard. Meta materjali differenti mill-azzar jintużaw fil-konfini termali, l-iżolament għandu jkun wieħed fejn il-qalba strutturali ma tilħaqx temperatura li titlef il-proprjetajiet strutturali tagħha waqt il-ħin tal-SFP. Pereżempju, it-temperatura tal-aluminju li għandha titqies hija 200 °C. Għall-vapuri li mhumiex tal-azzar, kull limitu ta' spazju ta' riskju għoli ta' nar f'kuntatt mal-qoxra għandu jiġi pprovdut b'konfini termali. Il-protezzjoni kontra nirien tal-kanali ta' ventilazzjoni għandha tkun l-istess bħal dik tal-ispazju fejn ikunu installati. Imwiet jew korrimenti f'każ ta' emerġenza li teħtieġ l-evakwazzjoni tal-vapur. Fid-determinazzjoni tal-ħin tal-evakwazzjoni, il-mezzi ta' ħruġ mill-periklu għandhom jiġu kkunsidrati bħala li jistgħu jintużaw. Il-ħin ta' evakwazzjoni espress f'minuti għandu jkun taħt il-valur li ġej: Ħin massimu = (SFP-7)/3 Fejn SFP huwa l-ħin tal-protezzjoni kontra nar strutturali f'minuti. In-nirien għandhom jitrażżnu u jintfew fl-ispazju tal-oriġini. Għandu jkun possibbli li tilħaq kull spazju tal-vapur fejn il-persuni jkollhom aċċess u gvieret miftuħa b'ġett ta' ilma bi pressjoni effettiva u kapaċità adattata għall-vapur inkunsiderazzjoni. Għandhom jiġu installati mill-inqas żewġ pompi tan-nar tal-ilma fuq il-vapur, waħda minnhom titħaddem mis-sors ta' enerġija ta' emerġenza (pompa tan-nar ta' emerġenza). Il-pompa tan-nar ta' emerġenza u l-ġbid tal-arja tagħha għandha tkun lokalizzata fi spazju separat minn dawk b'pompi tan-nar oħrajn u separati b'barriera termali minn spazji ta' makkinarju ta' propulsjoni. L-ispazji kollha b'riskju kbir ta' nar għandhom jiġu pprovduti b'sistema ta' tifi tan-nar fissa. Għandu jkun hemm sistemi ta' bexxiexa fl-ispazji tal-akkomodazzjoni tal-irqad. Għandu jkun hemm apparat tat-tifi tan-nar portabbli fil-viċinanza tad-daħla tal-ispazji b'riskju kbir ta' nar jew li għandhom bżonn ta' protezzjoni min-nar għoli. Il-mezz użat għall-mezz tat-tifi tan-nar fiss jew portabbli: għandu jkun xieraq skont it-tip ta' nar li x'aktarx ikun hemm fl-ispazju protett u m'għandux ikun ta' ħsara għall-ħajja tal-bniedem sakemm ikun hemm: mezzi biex jiġi żgurat li l-ispazju jista' jkun magħluq totalment u kwalunkwe fetħa tingħalaq minn barra tal-ispazju; u mezzi biex jiżguraw li l-ebda persuna ma tkun ġewwa l-ispazju qabel ma jinbeda t-tifi tan-nar rilevanti. Il-persuni abbord għandhom ikunu jistgħu jilħqu sistema ta' sopravivenza permezz ta' rotot ta' ħrib aċċessibbli, li huma mmarkati b'mod viżibbli, ħielsa minn ostakoli u protetti min-nirien u għargħar. Persuni abbord li ma jkunux jistgħu iħallu l-vapur f'każ ta' evakwazzjoni. Il-vapuri għandhom jiġu pprovduti b'mill-inqas żewġ mezzi ta' ħrib minn kull spazju okkupat normalment, li eventwalment iwasslu għall-pożizzjonijiet ta' imbarkazzjoni. Iż-żewġ mezzi ta' ħrib għandhom ikunu b'tali mod li fi kwalunkwe xenarju ta' nar plawżibbli, iż-żewġ mezzi ta' ħruġ mill-periklu ma jkunux imblukkati. Il-mezzi ta' evakwazzjoni għandhom: għandhom jiġu pprovduti b'puġġamani; m'għandhomx jiġu ostakolati; għandhom jiġu mmarkati b'mod ċar, b'marki viżibbli f'kundizzjonijiet ta' viżibbiltà baxxa. għandhom jiġu pprovduti b'illuminazzjoni mħaddma minn żewġ sorsi ta' enerġija, waħda minnhom tkun is-sors ta' enerġija ta' emerġenza; u għandhom ikunu wesgħin biżżejjed biex jippermettu l-moviment ħieles tal-persuni abbord, inkluż persuni libsin tagħmir protettiv, it-trasport ta' persuni fuq streċers u persuni b'diżabbiltà. Pjanijiet li juru r-rotot ta' ħrib għandhom jintwerew fuq ġewwa ta' kull kabina, jekk ikun applikabbli u fl-ispazji pubbliċi. L-apparat kollu tas-salvataġġ (LSA) għandu jkun fi stat ta' prontezza kontinwa, indipendentement mill-provvisti tal-vapur fil-kundizzjonijiet tat-tħaddim intenzjonati. Il-korriment tal-persuni abbord waqt operazzjonijiet normali, taħriġ, manutenzjoni jew sitwazzjonijiet ta' emerġenza. Malfunzjoni jew dewmien meta jintuża LSA f'emerġenza vera jew waqt taħriġ jew eżerċizzji ta' prattika. L-apparat tas-salvataġġ għandu jkun: faċilment aċċessibbli; mhux ostakolat u mhux imsakkar; operabbli u kapaċi jintuża indipendentement mill-provvisti tal-enerġija tal-vapur; miżmum fi stat ta' prontezza kontinwa; kapaċi jopera fil-kundizzjonijiet tat-tħaddim intenzjonati; u kapaċi jiġi skjerat fi kwalunkwe mejl u inklinazzjoni lonġitudinali fil-kundizzjonijiet ta' ħsara previsti u operattivi intenzjonati. Jiġu pprovduti informazzjoni u istruzzjonijiet ta' emerġenza diġà disponibbli lill-persuni kollha abbord, skont l-assenjazzjoni tagħhom għall-apparat li jsalva l-ħajja. Nuqqas ta' informazzjoni u istruzzjonijiet xierqa għall-passiġġieri rigward il-proċeduri ta' emerġenza, li potenzjalment jikkawża dewmien addizzjonali, konfużjoni jew paniku. L-istruzzjonijiet u l-informazzjoni lill-persuni kollha abbord għandhom ikunu: ppreżentati b'tali mod li jagħmilhom possibbli li jinftiehmu (eż. l-istil u l-lingwa); u distribwiti b'mod ċar mal-vapur kollu. L-informazzjoni u l-istruzzjonijiet rigward il-proċeduri ta' emerġenza, il-post u l-użu tat-tagħmir għandhom mill-inqas jinkludu: direzzjonijiet għall-istazzjonijiet fejn jinġemgħu in-nies; il-post tal-LSA; u it-tħaddim u l-użu tal-LSA. L-istruzzjonijiet għal-LSA għandhom ikunu jinqraw u jinftiehmu f'kundizzjonijiet ta' viżibbiltà baxxi (eż. dwal ta' emerġenza) u l-postijiet tal-istivar għal-LSA għandhom ikunu mmarkati b'mod ċar. Għandhom jiġu pprovduti mezzi biex iwissu u jiggwidaw is-servizzi tat-Tfittix u s-Salvataġġ (SAR, Search and Rescue) għall-post tal-vapur u s-sistemi ta' sopravivenza. Għandhom jiġu pprovduti mezzi biex jippermettu lill-kaptan jew lill-ekwipaġġ biex jikkomunikaw simultanjament mal-persuni kollha abbord waqt emerġenzi. Għandhom jiġu pprovduti mezzi biex iwissu lill-persuni kollha abbord dwar l-emerġenzi. Id-diffikultajiet biex jiġu skoperti mis-SAR f'każ ta' emerġenza (kemm il-vapur jew kwalunkwe sistema ta' sopravivenza fil-baħar). L-inabbiltà li tiġi stabbilita komunikazzjoni effettiva bejn iż-żewġ naħat bejn il-membri tal-ekwipaġġ biex jappoġġjaw attivitajiet ta' salvataġġ, ħruġ mill-periklu u ta' evakwazzjoni. Inabbiltà li informazzjoni u istruzzjonijiet effettivi rigward kwalunkwe emerġenza jiġu pprovduti fil-ħin lill-persuni abbord. Inabbiltà li l-persuni abbord jiġu mwissija fil-ħin għal sitwazzjoni ta' emerġenza. Dewmien u fallimenti organizzazzjonali. Għandhom jiġu pprovduti l-mezzi li ġejjin biex jiggwidaw lis-servizzi tas-SAR għall-vapur u għas-sistemi ta' sopravivenza: sinjal elettroniku li jista' jiġi skopert awtomatikament u mill-bogħod mis-servizzi tas-SAR (inkluż sinjali emessi minn sistemi ta' navigazzjoni satellitari bħall-Galileo); sinjal li jista' jiġi perċepit b'mod viżiv fil-viċinanza; u sistema ta' komunikazzjoni portabbli biex tintuża bejn is-sistemi ta' sopravivenza u s-SAR. Il-mezzi għall-komunikazzjoni interna għandhom: jipprovdu komunikazzjoni fuq iż-żewġ naħat bejn il-membri tal-ekwipaġġ, indipendentement mill-ispazju tal-vapur fejn jinstabu; jipprovdu informazzjoni u istruzzjonijiet kontinwi li jinstemgħu fl-ispazji kollha fejn il-persuni għandhom aċċess. Il-mezzi għat-twissija tal-persuni kollha abbord għandhom: ikunu jistgħu jinstemgħu fl-ispazji kollha fejn għandhom aċċess għalihom il-persuni; u ikunu adegwati għall-komunikazzjoni verbali abbord. Kull vapur għandu jkollu stazzjonijiet ta' ġemgħa tal-persuni kollha abbord, fejn dawn il-persuni għandhom jinġemgħu qabel jiġu trasferiti għas-sistemi ta' sopravivenza. Għandu jkun possibbli li kwalunkwe persuna tiġi trasferita mill-istazzjon ta' ġemgħa għal sistema ta' sopravivenza mingħajr korriment u "b'saqajn xotti", jiġifieri, mingħajr il-bżonn li tidħol fl-ilma anke għal żmien limitat. Għandhom jiġu pprovduti mezzi għas-sopravivenza tal-persuni kollha wara l-evakwazzjoni. Sistemi ta' sopravivenza inadegwati li la huma suffiċjenti, xierqa u lanqas aċċessibbli għall-persuni kollha abbord. Persuni li ma jinġemgħux kif suppost, li jikkawżaw dewmien u konfużjoni fl-evakwazzjoni. Possibbiltà li ċerti sistemi ta' sopravivenza ma jkunux disponibbli b'riżultat ta' telf minħabba nar, għargħar u ħsarat oħra. Ħsarat fis-sistemi ta' sopravivenza jew għall-persuni, jew it-tnejn, waqt il-varar. Għarqa. Kull vapur għandu jġorr sistemi ta' sopravivenza distribwiti mal-vapur b'kapaċità suffiċjenti, sabiex f'każ li sistema ta' sopravivenza tintilef jew titqies li m'għadhiex taħdem, is-sistemi ta' sopravivenza li jibqa' jkunu jistgħu jakkomodaw in-numru totali ta' persuni li l-vapur huwa ċċertifikat li jġorr. L-istazzjonijiet tal-ġemgħa għandhom jipprovdu biżżejjed spazju biex jinġemgħu l-persuni kollha abbord. L-ebda persuna m'għandha tkun mistennija taqbeż iktar minn 1 metru għoli għas-sistema ta' sopravivenza. Għal għoli ikbar, għandu jiġi pprovdut tagħmir biex jiffaċilita l-imbarkazzjoni (eż. żurżieqa tal-evakwazzjoni jew sellum tal-imbarkazzjoni). Il-varar tas-sistema ta' sopravivenza għandu jsir mingħajr l-ebda ostakolu jew interferenza ma' strutturi oħra, speċjalment mal-iskrun. Kull vapur għandu jġorr tagħmir ta' żamma fil-wiċċ individwali adegwat għal kull persuna abbord. Għandha tiġi pprovduta protezzjoni termali adegwata skont il-kundizzjonijiet tat-tħaddim. Għandhom jiġu pprovduti mezzi għall-irkupru tal-persuni mill-ilma. L-inabbiltà li tiġi rkuprata persuna mill-ilma b'mod effettiv u ta' malajr, li tista' tikkawża deterjorament tal-ħajja tas-superstitu jew anke t-telf tal-ħajja. Il-vapur għandu jġorr għajnuniet ta' żamma fil-wiċċ li jistgħu jitwaddbu mill-vapur lil persuna fl-ilma. L-irkupru ta' persuna mill-ilma għandu jitwettaq mill-vapur jew minn unità ddedikata. Il-vapur għandu jkun jista' jittrażmetti u jirċievi informazzjoni dwar is-sikurezza marittima rilevanti. Kull vapur għandu jkun jista' jittrażmetti u jirċievi allerti ta' diffikultà. Għandu jkun possibbli li tikkomunika ma' mezzi ta' assistenza esterni, kemm tal-ajru jew marittimi, waqt l-operazzjoni tas-SAR. L-inkapaċità li tirċievi u tittrażmetti informazzjoni ta' sikurezza marittima rilevanti. Nuqqas ta' komunikazzjoni mal-mezzi esterni f'każ ta' emerġenza. Inkapaċità ta' assistenza lill-vapuri tal-madwar f'diffikultà. Kull vapur għandu jkun jista': jittrażmetti allerti ta' diffikultà mill-vapur għax-xatt; jirċievi allerti ta' diffikultà mix-xatt għall-vapur; jittrażmetti u jirċievi allerti ta' diffikultà mill-vapur għall-vapur (anke permezz ta' sistemi satellitari); jittrażmetti u jirċievi komunikazzjonijiet ta' koordinazzjoni ta' tiftix u salvataġġ; jittrażmetti u jirċievi komunikazzjonijiet fuq ix-xena; jittrażmetti u jirċievi informazzjoni dwar is-sikurezza marittima; jittrażmetti u jirċievi komunikazzjonijiet bir-radju ġenerali lejn jew min-netwerks jew sistemi tar-radju fuq ix-xatt; u jittrażmetti u jirċievi komunikazzjonijiet minn pont għal pont. Il-vapur għandu jkun iddisinjat, mibni, mgħammar u miżmum sabiex waqt li jkun fuq il-baħar ikun jista': jiġi nnavigat b'mod indipendenti; u jipprovdi allerti lill-ekwipaġġ dwar il-perikli tan-navigazzjoni kollha, fissi jew mobbli. Kolliżjonijiet jew inkaljar. Nuqqas milli tiġi aċċertata l-pożizzjoni tal-vapur. Għandha tkun disponibbli informazzjoni dettaljata dwar iż-żona tal-baħar ġeografika fejn ikun qed jopera l-vapur. Għandhom jiġu pprovduti mezzi biex jiġu stabbiliti l-pożizzjoni, id-direzzjoni u l-veloċità tal-vapur (bħal sistemi ta' navigazzjoni satellitari inkluż Galileo). Għandhom jiġu pprovduti mezzi biex jassistu fin-navigazzjoni u fl-evitar ta' kolliżjoni (bħal sistemi ta' navigazzjoni satellitari inkluż Galileo). Il-konfigurazzjoni tal-pont tan-navigazzjoni għandha tipprovdi viżibbiltà sħiħa għall-arloġġ tan-navigazzjoni. Għandhom jiġu stabbiliti mezzi biex tiġi stabbilita d-direzzjoni tar-rotazzjoni tal-iskrun u d-domanda għall-enerġija u l-pożizzjoni tat-tmun fir-rigward tad-direzzjoni prinċipali tal-vapur. Għandhom jiġu pprovduti mezzi biex jiġi ddeterminat il-fond tal-ilma. Għandu jkun possibbli li tiskopri l-vapur mill-vapuri tal-madwar. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8744. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-lista ta' kandidati ppreżentata lill-Kunsill mill-Gvernijiet tal-Istati Membri, Il-Gvernijiet tal-Belġju, il-Greċja u Malta, l-organizzazzjonijiet tal-impjegati tal-Belġju, il-Greċja, Franza u Malta u l-organizzazzjonijiet ta' min iħaddem tal-Belġju, il-Greċja, Franza u Malta ressqu aktar nomini għal diversi karigi li jridu jimtlew, ADOTTA DIN ID-DEĊIŻJONI: Il-persuni li ġejjin huma b'dan maħtura bħala membri u membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol għall-perijodu li jintemm fit-28 ta' Frar 2022: Il-Kunsill għandu jaħtar il-membri u l-membri supplenti li għadhom mhumiex nominati f'data aktar tard. Magħmul fil-Lussemburgu, il-15 ta' April 2019. Dan l-avviż jikkonċerna l-impriżi li ġejjin: OMERS Infrastructure u Morgan Stanley jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt tal-VTG Aktiengesellschaft ("VTG", il-Ġermanja). Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Pao Severstal (il-Federazzjoni Russa) Tenaris S.A u PAO Severstal jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' Joint Venture Company. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża konġunta (joint venture, JV). Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: